જયારે પરમાત્મા? એમનાં ત્રણ ગૌરવ આંખ સામે રાખવા જેવા છે: ૧.જ્યાં સુધી તમારા હૃદયમાં એ બિરાજમાન હોય ત્યાં સુધી તમારા ચિત્તની પ્રસન્નતા અકબંધ જળવાઈ જ રહે એમાં કોઈ શંકા નહી. ૨. એમના પ્રત્યેના પાગલપનમાં તમે લેશ ઓટ ન આવા દો તો મોત સુધી તમારા હૃદયમાં એમને કેદ કરી રાખવામાં તમને કોઈ જ વાંધો નહી અને ૩. એમના પ્રત્યે તમારા પ્રચંડ આકર્ષણના કારણે તમે મોત પછી જે પણ ગતિમાં જાઓ એ ગતિમાં એ તમારી સાથે આવ્યા વિના રહે નહી. ટૂંકમાં, મોત પછી નહી, મોત સુધી નહી અને જ્યાં સુધી સાથે ત્યાં સુધી પ્રસન્નતાની કોઈ ગેરંટી નહી એ પૈસા અને મોત પછી સાથે, મોત સુધી અને જ્યાં સુધી સાથે ત્યાં સુધી પ્રસન્નતાની ગેરંટી એ પરમાત્મા. જવાબ આપો. આપણી શ્રદ્ધા પૈસા પ્રત્યે વધુ કે પરમાત્મા પ્રત્યે? પૈસાને મેળવવાની આપણી દોડધામ વધારે કે પરમાત્માને હદયમાં કેદ કરી દેવાના આપણા પ્રયાસો વધારે? તુલા રાશિવાળા રામ અને રાવણ વચ્ચેની પસંદગીમાં રામ પર જ પસંદગી ઉતારતા. જ્યારે કન્યા રાશિવાળા પૈસા અને પરમાત્મા વચ્ચેની પસંદગીમાં પરમાત્મા પર જ પસંદગી ઉતારીએ એ નક્કી ખરું? ‘જિંદગીમાં પણ સાથે અને જિંદગી પછી પણ સાથે’ પણ કોણ? પૈસા કે પરમાત્મા? ખૂબ દુ:ખ સાથે કહેવું પડે છે કે જે પરમાત્મા આપણા હૃદયમાં હોવા જોઈએ એ પરમાત્માને આપણે જીભ પર રાખ્યા છે અને જે પૈસા આપણી જીભ પર હોવા જોઈએ એ પરમાત્માને આપણે જીભ પર રાખ્યા છે અને જે પૈસા આપણી જીભ પર હોવા જોઈએ, આપણા જીવનમાં હોવા જોઈએ, એ પૈસાને આપણે હૃદયના સિંહાસન પર બિરાજમાન કરી દીધા છે! આપણી આ વૃત્તિ-પ્રવૃત્તિ આપણા મનને અને જીવનને બરબાદ કરી નાખ્યા વિના રહેવાની નથી. પાછા ફરશું આપણે એ ખતરનાક વૃત્તિ-પ્રવૃત્તિથી?